OpenLLM-France/wikimedia huggingface dataset:
# Zelobiosa

Zelobiosa zelulosa hidrolisatzerakoan sortzen den disakaridoa da. Bi glukosa molekulaz osaturik dago.

## Egitura

Zelobiosaren formula enpirikoa ${\ce {C12H22O11}}$ da. Lehen glukosako lehenengo karbonoaren eta bigarren glukosako laugarren karbonoaren artean sortzen da β(1→4) lotura O-glikosidikoa. Lotura hori osatzerakoan ura askatzen da eta oxigeno monokarboniliko batek zubi-lana egiten du bi molekulen artean. Bigarren glukosaren karbono anomerikoan dagoen hidroxilo taldea aske dagoenez ahalmen erreduzitzailea duen azukrea da. Horrela beraz zelobiosaren izen sistematikoa honako hau da:
Zelobiosak zortzi hidroxilo talde aske ditu eta horri esker hidrogeno loturak era ditzake eta sare egitura sendoa sortu. Anhidrido azetikoarekin eta aido sulfurikoarekin tratatuz gero Zelobiosa oktoazetatoa lortzen da, disolbatzaile ezpolar organikotan disolbatzeko gai dena.

## Historia

Zdenko Hans Skraup kimikari txekiarrak deskribatu zuen lehen aldiz, 1901 urtean.

## Erreferentziak

* ↑ (Ingelesez) «http://orgsyn.org/demo.aspx?prep=CV2P0124» orgsyn.org (Noiz kontsultatua: 2018-11-11).
* ↑ (Alemanez) Skraup, Zd. H.; K�nig, J.. (1901-09). «�ber die Cellobiose» Monatshefte f�r Chemie 22 (9): 1011–1036. doi:10.1007/bf01530313. ISSN 0026-9247. (Noiz kontsultatua: 2018-11-11).

## Kanpo estekak

* Datuak: Q409017
* Multimedia: Cellobiose / Q409017
Karbono hidratoak :
MonosakaridoakDiosakAldosak: GlikolaldehidoaTriosakAldosak: Glizeraldehidoa Zetosak: DihidroxiazetonaTetrosakAldosak: Eritrosa • Treosa Zetosak: EritrulosaPentosakAldosak: Arabinosa • Erribosa • Lixosa • Xilosa Zetosak: Erribulosa • XilulosaHexosakAldosak: Alosa • Altrosa • Galaktosa • Glukosa • Gulosa • Idosa • Manosa • Talosa Zetosak: Fruktosa • Psikosa • Sorbosa • TagatosaHeptosakZetosak: Manoheptulosa • SedoheptulosaDeribatuakDesoxiazukreakDesoxirribosa • RamnosaAminoazukreakGalaktosamina • Glukosamina • N-Azetilgalaktosamina • N-AzetilglukosaminaAzukre azidoakAzido galakturonikoa • Azido glukonikoa • Azido glukuronikoaAzukre alkoholikoakArabitola • Glizerola • Inositola • Manitola • SorbitolaOligosakaridoakDisakaridoakIsomaltosa • Kitobiosa • Laktosa • Laktulosa • Maltosa • Sakarosa • Trehalosa • Turanosa • ZelobiosaTrisakaridoakErrafinosa • Maltotriosa • MelezitosaGainerakoakDestrina (+ Maltodestrina+ Ziklodestrina) • Estakiosa • FruktooligosakaridoakPolisakaridoakHomopolisakaridoakAlmidoia (Amilosa + Amilopektina) • Glukogenoa • Kitina • Kitosanoa • Zelulosa • InulinaHeteropolisakaridoakAgar-agarra • Azido hialuronikoa • Glikosaminglukanoa • Hemizelulosa • Heparina • Kondroitina • Pektina Glukolipidoak • Lipopolisakaridoak • Glikoproteinak • Peptidoglikanoak :
# Zelofan

Zelofana zelulosaren eratorria den material mehe eta gardena da. Oso erabilia da janariak ontziratzeko, iragazkortasun txikikoa baita aire, bakterio eta olioekiko. Herrialde askotan zelofan Innovia Films Ltd enpresaren marka erregistratua da.

## Ekoizpena

Zuraren, kotoiaren, kalamuaren eta beste hainbat landareren zelulosa alkalian eta karbono disulfuroan disolbatzen da biskosa deituriko disoluzioa eratzeko. Ondoren zirrikitu batetik igaroarazten da, materiala tenkatuz, azido sulfurikoz eta sodio sulfatoz osatutako bainu bat zeharkatuz, biskosa berriro zelulosa bihurtzeko. Prozesu honen emaitza den filma beste zenbait bainutatik igarotzen da, bat sufrea erauzteko, beste bat filma zuritzeko, eta beste bat glizerina eransteko filma hauskor bihur ez dadin.
Antzeko prozesua erabiltzen da rayon deritzon zuntza egiteko, baina kasu honetan zuloa erabiltzen da zirrikituaren ordez. Ikuspuntu kimikotik zelofana, rayona eta zelulosa glukosaren polimeroak dira.

## Kanpo estekak

* Datuak: Q193841
* Multimedia: Cellophane / Q193841
# Zelo

Greziar mitologian Zelo (grezieraz Ζηλος) grina eta dedikazioaren edo etsaitasuna eta ika-mikaren pertsonifikazioa zen. Estigia eta Palasen semea zen, eta beraz Niké (Garaipena), Kratos (Indarra) eta Bia (Indarkeria)ren anai-neba. Hauekin Zeusen segizioa eratzen zuen. Esku batean lanpara bat eta bestean zartailu bat zeramatzan apaiz bat bezala irudikatzen zen.
Uste denez beranduago Eliza Katolikoak pertsonifikazio hau bere doktrinara egokitu zuen (grina erlijiosoarekin lotutako zatia soilik kontutan hartuz), Zelori hegoak jarriz eta lanpara eta zartailua ebanjelio bat eta suzko ezpata bategatik aldatuz.

## Kanpo estekak

* Datuak: Q189208
# Zelo Buon Persico

Zelo Buon Persico Italiako udalerri bat da. Lodiko probintzian kokatuta dago, Lombardia eskualdean. 7.398 biztanle ditu, 18,88 kilometro koadroko azaleran banatuta.

## Mugakideak

Zelo Buon Persicok honako udalerri hauekin egiten du muga:
Boffalora d'Adda Cervignano d'Adda Galgagnano Merlino Mulazzano Paullo Spino d'Adda

## Kanpo estekak

* Datuak: Q42977
* Multimedia: Zelo Buon Persico / Q42977
# Zelma Watson George

Zelma Watson George (Hearne, Texas, AEB, 1903ko abenduaren 8a - Cleveland, AEB, 1994ko uztailaren 3a) opera-abeslari, musikologo eta diplomatiko afro-amerikarra izan zen.
Bere bizitzan zehar hainbat lanetan jardun zuen, eta hainbat alor landu zituen, baina kulturen arteko harremanak aztertzea eta sendotzen laguntzea izan zen bere kezka nagusietako bat. Txikitan hainbat bidaia egin zituen familiarekin. Kanadan graduatu ondoren (1920), Chicagoko Enpresa Eskolan ikasi zuen, eta soziologiako titulua atera zuen, 1924. urtean, Chicagoko Unibertsitatean. Musika ikasi zuen Hego-mendebaldeko Unibertsitatean, eta ahots-ikasketak egin zituen, Chicagoko Kontserbatorioan. 1942. urtean, musika afro-amerikarrari buruzko ikerketak egiteko beka bat lortu zuen, eta beka hari esker, hainbat bidaia egin ahal izan zituen, Estatu Batuetan barrena, harik eta 1944an Clevelanden kokatu zen arte.
1954an soziologiako doktoregoa lortu zuen New Yorkeko Unibertsitatean, musika beltzari buruzko tesi batekin. 1950. urtean hasi zen abeslari gisa ospea irabazten, Gian Carlo Menotti musikagileak Broadwayen bere The Medium operan abesteko aukeratu zuelarik. George izan zen Broadwayeko opera amerikar batean protagonista-papera abestu zuen lehenengo afro-amerikarra. Azkenik, karrera diplomatikoari dagokionez, beste hainbat karguz gainera, 1960. urtean Dwight D. Eisenhower lehendakariak Nazio Batuen batzarrerako ordezkari hautatu zuen, Estatu Batuetako ordezkari beltz bakarra. 1961ean Dag Hammarskjsld Saria eman zioten, herrialdeek elkar ulertzearen alde egindako lanagatik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12269279
# Zelman Cowen

Sir Zelman Cowen (Melbourne, 1919ko urriaren 7a - Toorak, Melbourne, 2011ko abenduaren 8a) hemeretzigarren Australiako Gobernadore Orokorra izan zen. Bigarren Mundu Gerran Australiako Erregen Itsas Gudarostean parte hartu zuen. Zuzenbidea ikasi zuen eta zuzenbide konstituzionalean espezialitatu zen. 1977an Malcolm Fraserek Gobernadore Orokorra izendatu zion. 1982a Ninian Stephenek ordezkatu zuen. Jatorri juduko bigarren Gobernadore Orokorra izan zen Isaac Isaacsen ondoren.
* Datuak: Q189186
* Multimedia: Zelman Cowen / Q189186
# Zeloma

Zeloma behe-mailako zizareen gainetiko metazooen gorputz-barrunbe edo barrunbe peribiszerala da; eskuarki epitelioz tapizatuta egoten da eta ongi garatuta dagoenean digestio-erraien eta gorputz-pareten artean espazio zabal bat eratzen du. Zeloma duten animaliei zelomatu diogu.
Enbriogenesian blastozele ondoren agertzen da.

## Erreferentziak

* ↑ Euskalterm: [Hiztegi Terminologikoa] [2009]

## Kanpo estekak

* Datuak: Q247830
* Multimedia: Coelom / Q247830
# Zellwood (Florida)

Zellwood Ameriketako Estatu Batuetako erroldak esleitutako leku bat da. Orange konderrian dago, Florida estatuan. 2.758 biztanle ditu, 10,187024 kilometro koadroko azaleran banatuta.

## Ikus, gainera

* Orange konderria

## Kanpo estekak

* Datuak: Q2048252
# Zuntz aurregongoildar

Neurologian, zuntz aurregongoildarrak nerbio-sistema zentraletik datozen eta gongoil autonomikora doazen nerbio zuntz autonomikoak. Zuntz aurregongoildar guztiak, nerbio-sistema sinpatikokoak zein nerbio-sistema parasinpatikokoak izan, kolinergikoak dira, hau da, neuroigorle bezala azetilkolina erabiltzen dutenak.
Zuntz aurregongoildar sinpatikoak ohi parasinpatikoak baino laburragoak dira, gongoil sinpatikoak bizkarrezur muinetik gertuago baitaude gongoil parasinpatikoak baino.

## Kanpo estekak

* Datuak: Q3756509
# Zuntz begetal

Zuntz begetalarekin honakoa adieraz daiteke:
* Landare-zuntz, ehungintzan edo papergintzan erabiltzen dena.
* Zuntz dietetiko, hainbat barazkitan aurki daitezkeenak.
# Zuntza etxeraino

FTTH (ingelesezko Fiber To The Home esalditik hartua) edo zuntza etxeraino telekomunikazio teknologia bat da. FTTx siglen barnean dago definiturik eta zuntz optikoko klabeak eta banatze sistema optikotan erabiltzean data, Triple Play zerbitzuak eskaini nahian: harpideturik daudenei, telefonia, banda zabaleko internet eta telebista eskaintzea.
Azken urteetan, teknologia honen bilakaera goranzkoa da, EEUU, Kolonbia, Uruguai, Japonian eta Europako herrialdeetan batez ere, non ADSL eskaintzak beheraka doazen, eta zuntz optikoaren eskaintzak goraka.

## Arkitektura

FTTH teknologiak proposatzen duena, zuntz optikoa erabiltzailearen etxeraino eramatea da. Zuntz optikoaren sarrera, harpidetuaren eta azkenengo distribuzio adabegiaren artean, bat edo bi zuntz optikorekin egin daiteke erabiltzaile bakoitzeko(1-1 konexioa) edo zuntz optiko pasiboaren bidez egin daiteke.
Zuntz optiko pasiboak erabiltzen dituzten arkitekturak, elementu elektronikoak ez dituzten eta begizta bat den sistema bezala ezagutzen dira. Honen elementu nagusia splitter bat da. Elementu honek, argiaren pultsuaren norabidearen arabera, zatikatu egiten du sartu aurretik, eta zuntz ezberdinetatik banatu eta zuntz berdin batean elkartzen du argia. Arkitektura honen filosofia, terminal ezberdinen arteko kostuak murriztean datza, zuntz optikoak gutxituz. Honela, adibidez, splitter batekin, igorleak bidalitako bideo bat momentuoro zuntz berdinetik doa eta bukaeran, etxe bakoitzetara iristean, zatikatu eta bakoitzari berea emango dio.

## Ikus, gainera

* Zuntz optiko

## Kanpo estekak

* Mundu mailako FTTH aholkularitza (Ingelesez)
* Europa mailako FTTH aholkularitza (Ingelesez)
* Datuak: Q1200183
# Zuntz

Zuntz hitzak esanahi ugari izan ditzake:
* Zuntz begetala - landareen ehunak osatzen dituzten egitura luze eta meheetako bakoitza.
* Gihar-zuntza
* Zuntz optiko - material dielektrikoz eginiko haria, espektro elektromagnetikoaren uhin ikusgai edo infragorriak eroateko gai dena.
* Zuntz polimero - material polimerikoekin.
* Karbono-zuntz - karbono-atomoak kristal.
* Zuntz akriliko - zuntz artifizial edo sintetikoa.
* Zuntz neutro - deformaziorik gabeko zuntzen lerroa.
# Zenbaki hamartar

    Artikulu hau zati hamartarra duen zenbakiari buruzkoa da; zenbaki-sistemari gaitzat duena beste hau da: «Zenbaki-sistema hamartar»
Zenbaki hamartarra edo zenbaki dezimala, zenbaki osoak ez bezala, zati hamartar edo dezimala duten zenbakiak dira. Adibidez, 18.125 eta -2.67 zenbaki hamartarrak dira, zenbaki-sistema hamartarrean garapen mugatua dutenak:
$18.125=1\times 10^{1}+8\times 10^{0}+1\times 10^{-1}+2\times 10^{-2}+5\times 10^{-3}$
$-2.67=-2\times 10^{0}-6\times 10^{-1}-7\times 10^{-2}$
Aurreko garapenetan, $10^{-1}$ bidertzen duen faktorea hamarrenak dira, eta $10^{-2}$ bidertzen duena ehunenak.
Zenbaki hamartar guztiek dute zatiki sortzaile bat.

## Kanpo estekak

* Datuak: Q20154908
# Zenbaki defektibo

Matematikan, zenbaki defektiboa n zenbaki arrunta da, zeinaren zatitzaileen batura (1a kontuan hartuta, baina ez zenbakia bera) haren balioa baino txikiagoa dena. Beste definizio baliokide hau da: zenbaki defektiboek σ(n) < 2n betetzen dute, non σ(n) zatitzaile funtzioa den, hau da, n-ren zatitzaile positibo guztien batura , n bera barne. 2n - σ(n) balioa n-ren defektibotasuna deritzo.
Zenbaki defektibo ez dena zenbaki oparoa deritzo.
Adibidea: 15 < 1 + 3 + 5 = 9
Zenbaki defektibo bikoitien eta zenbaki defektibo bakoitien kopurua infinitua da, esaterako, zenbaki lehen guztiak.

## Ikus, gainera

* Zenbaki oparoa
* Zenbaki perfektua
* Zenbaki laguna

## Kanpo estekak

* (Ingelesez) The Prime Glossary: Abundant number
* Datuak: Q467511
* Multimedia: Deficient number / Q467511
# Zenbaki bakoiti

Zenbaki bakoitia zenbaki bikoitia ez den zenbaki osoa da, eta beraz 2ren multiploa ez dena. Adibidez, -17, 69, 123, ... Hau da, edozein zenbaki bakoitik honako ekuazioari erantzuten dio:
    m = (2 · n) + 1
Honek esan nahi du bakoitia dela 1, 3, 5, 7 zein 9z bukatzen den edozein zenbaki.
Zenbaki bakoitiek honako propietateak dituzte:
* Bi zenbaki bakoitiren baturaren emaitza beti izango da zenbaki bikoitia: 3 + 5 = 8
* Zenbaki bakoiti bat eta bikoiti bat batuta beti izango dugu bakoitia emaitzatzat: 3 + 4 = 7
* Zenbaki bakoiti bati 2 gehituta nahiz kenduta beti izango dugu beste zenbaki bakoiti bat emaitza gisa: 17 + 2 = 19
* Bi zenbaki bakoiti biderkatuta emaitza beti bakoitia izango da: 3 * 5 = 15

## Kanpo estekak

* Datuak: Q13366129
* Multimedia: Odd number / Q13366129
# Zenbaki bikoiti

Zenbaki bikoiti bat bi (2) zenbakia zatitzaile duen zenbaki oso oro da. Adibidez, 4, 8, 3468, ... Hau da, zenbaki bikoiti bat beti adierazi daiteke honako moduan:
    m = 2 · n

## Propietateak

Zenbaki bikoitiek honako propietateak dituzte:
* Edozein zenbaki zenbaki bikoiti batez biderkatuta emaitza bikoitia izango du: 3 * 8 = 24
* Bi zenbaki bikoiti batuta emaitza beti bikoitia izango da: 2 + 6 = 8
* Zenbaki bakoiti bati bikoiti bat gehitzen badiogu, emaitza beti bakoitia izango da: 3 + 4 = 7
* Bi zenbaki bakoiti gehituta emaitza beti bikoitia izango da: 3 + 5 = 8

## Parekotasuna

Zenbaki oso baten parekotasunak bakoiti edo bikoiti izatearen ezaugarria adierazten du. Hau da, bi zenbaki parekoak direla esaten da zenbaki horiek bi zenbakiaz zatituta lortuko den hondarra berdina bada. "4" eta "6" edo "11" eta "9" parekoak dira, ez berriz, "12" eta "25".
Parekotasunetik formula hau lor daiteke:
* bikoiti + bikoiti = bikoiti
* bikoiti + bakoiti = bakoiti
* bakoiti + bakoiti = bikoiti

### Zeroren parekotasuna

Zeroa zenbaki bikoiti bat dela esan daiteke, zenbaki bikoitien propietateak betetzen baititu. 6 dira propietate horiek:
* Zenbaki oso bakoiti bat bi zenbakiagatik zatituz gero, k'5 itxurako zenbaki arrazional bat lortuko da. Zenbaki bikoiti oso bat 2 zenbakiagatik zatituta beste zenbaki oso bat lortuko da. 0 aren kasuan, 0 bi zenbakiagatik zatituz, 0 izango da eragiketaren zatidura, hau da zenbaki osoa, beraz bikoitia izan behar du.
* Elkarren ondoko bi zenbaki osok parekotasun desberdina izango dute, eta elkarren ondoko hiru zenbaki osotatik bik parekotasun bera izango dute eta besteak desberdinak. Beraz, -1 eta 1 bakoitiak direnez, 0 bikoitia izan beharko litzateke.
* Bi bakoitiren arteko batura: Bakoiti$_1$ + Bakoiti$_2$ = 2a + 1 + 2b + 1 = 2a + 2b + 2 = 2 (a + b + 1) = 2n; (a + b + 1) = n ϵ ℕ izanik.
* Biderkadura:
** Bi zenbaki bikoitiren artea: Bikoiti$_1$ · Bikoiti$_2$ = 2a · 2b = 2 (2 · a · b) = 2n; (2 · a · b) = n ϵ ℕ izanik.
** Bi zenbaki bakoitiren artean: Bakoiti$_1$ · Bakoiti$_2$ = (2a + 1)· (2b + 1)= 2ab + 2b + 2ab + 2a = 2 (2ab + b + a) = 2n; (2ab + b + a) = n ϵ ℕ izanik.
** Zenbaki bakoiti eta bikoiti baten artean: Bakoiti · Bikoiti = (2a + 1) · 2b = 2a2b + 2b = 2(2ab + b) = 2n; (2ab + b) = n ϵ ℕ izanik.

### Berreketen parekotasuna

a zenbakia bikoitia izango da baldin eta soilik baldin a$^2$ bikoitia bada. Honi esker ${\sqrt {2}}$ irrazionaltasuna frogatu ahal izan da. a$^2$ bakoitia bada, aldiz, a ere bakoitia izango da.

## Kanpo estekak

* Datuak: Q13366104
* Multimedia: Even number / Q13366104
# Xenofanes

Xenofanes edo Xenofanes Kolofonekoa antzinako grezieraz: Ξενοφάνης ὁ Κολοφώνιος, Xenofánes ó Kolofónios, ksenopʰánɛːs ho kolopʰɔ̌ːnios ahoskatua; c. K.a. 570 – c. K.a. 475) filosofo, poeta, gizarte kritiko eta erlijioso greziarra izan zen.
Kulturaren historiako lehen teologoa izan zen, Jainkoa ren arazoa jorratu zuen lehena. Greziar mitologiako jainkoak kritikatu zituen gizakien neurrira eginda zeudelako, zeinaren antza gehiegi zuten. Xenofanes kultura dohain jainkotiar bat zenaren sinistearen aurka altxa zen: "Gizonak bere ahalegin inkisidoreegatik dena lortu du". Balio tradizionalen aurka ere egin zuen, zeinak indarra goraipatzen zuen; berak jakinduria indarra, edertasuna edota trebezia baino baliotsuagoa zela esan zuen.
Bere kosmobisioaren buruzko ezaguera bere poesiaren bidez ailegatu zaigu, ondorengo idazle greziar askok erreferentzia gisa erabili zituztenak. Bere olerkiek ideia asko kritikatu eta satirizatzen ditu, giza itxurako jainkoetatik hasi eta greziarren Joko Olinpikoei gurtza barne.

## Kanpo estekak

* Xenofanes, Gizapedian.
* Datuak: Q131671
* Multimedia: Xenophanes / Q131671
* Aipu famatuak: Xenofanes
# Zschorlau

Zschorlau Alemaniako udalerria da. Saxonia estatuan kokatuta dago, [[Erzgebirge barrutia|Erzgebirge]] barrutian. 2014an 5.418 biztanle zituen 22 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q57857
* Multimedia: Zschorlau / Q57857
# Zsigmond Móricz

Zsigmond Móricz (Tiszacsécse, 1879ko ekainaren 29a - Budapest, 1942ko irailaren 4a) hungariar idazlea izan zen.
1899an Debrecenen teologia ikasten hasi zen, baina handik hilabete gutxira zuzenbide ikasketak egitera aldatu zen. 1903tik 1909ra Az Újság egunkarian kazetari aritu zen. Gobernu iraultzailearen garaian, Vörösmarty Akademiako presidenteordea izan zen, eta gobernua erori ondoren, bere antzezlanak antzerki nazionalean antzezteari utzi zioten. Ordutik aurrera bere lanak Nyugat aldizkari literarioan argitaratu ziren.
Bere lanetan Hungariako nekazarien bizitzak eta pobrezia islatu zituen errealismo sozialistaren estiloaren barruan.

## Lanak

* Kivilágos kivirradtig (1924)
* Légy jó mindhalálig (1920)
* Úri muri (1928)
* Rokonok (1932)
* Hét krajcár (1907)
* Az ezüstkirály sípja. Iromba J
* Sárarany (1911)
* Az Isten háta mögött (1911)
* Árvácska (1941)

## Kanpo estekak

* Datuak: Q227312
* Multimedia: Zsigmond Móricz / Q227312
# Zsombor Berecz (estropadalaria)

Zsombor Berecz (Budapest, 1986ko apirilaren 26a), Belan lehiatzen den hungariarra da.
Lau Udako Olinpiar Jokotan, esku hartu zuen: Pekin 2008an (Pekin), Londres 2012an (Londres), Rio 2016an (Rio de Janeiro) eta Tokio 2020an (Tokio). Zilarrezko domina lortu zuen Tokio 2020an Finn proban.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Finn, gizonezkoa |
| Munduko Bela Txapelketa ||||
| Urtea | Lekua | Domina | Kategoria |
| 2018 | Aarhus Danimarka | 01 ! | Finn, gizonezkoa |
| 2019 | Melbourne Australia | 03 ! | Finn, gizonezkoa |
| Europako Txapelketa ||||
| Urtea | Lekua | Domina | Kategoria |
| 2016 | Barcelona Espainia | 02 ! | Finn, gizonezkoa |
| 2019 | Atenas Grezia | 03 ! | Finn, gizonezkoa |
| 2020 | Gdynia Polonia | 01 ! | Finn, gizonezkoa |
| 2021 | Vilamoura Portugal | 01 ! | Finn, gizonezkoa |

## Erreferentziak

* ↑ "Zsombor Berecz" olympdia.org. (Ingelesez)
* ↑ "Zsombor Berecz"ISAFen datu basea. (Ingelesez)

## Kanpo estekak

* Datuak: Q793259
# Zsuzsa Bíró

Zsuzsa Bíró (hungarieraz: Bíró Zsuzsa; Budapest, 1933ko ekainaren 16a – 2023ko urriaren 22a) hungariar zinema-gidoilari eta antzerkigilea izan zen.

## Bizitza

1933an jaio zen Budapesten. Gaztaroan fisika interesatu zitzaion eta ingeniari izan nahi zuen. 1956an Antzerki eta Zinema Eskolan lizentziatu zen. Haren lehen lana Janos Herskoren Vasvirag filma izan zen.
Ibilbidean zehar, ia ehun filmetako gidoilari izan zen. Zuzendari ospetsu askorekin lan egin zuen, besteak beste, István Szabó, Péter Gothár, Judit Elek, Pál Sándor, Péter Gárdos, Sándor Simó, Péter Szász, Gyula Maár eta András Salamon.
2023ko urriaren 22an hil zen.

## Lanak
### Gidoiak

* Ha egyszer 20 év múlva... (1964)
* Szevasz, Vera! (1967)
* Ismeri a szandi-mandit? (1969)
* N.N., a halál angyala (1970)
* A legszebb férfikor (1972)
* Régi idők focija (1973)
* Végül (1974)
* A szerelem bolondjai (1976)
* Csutak a mikrofon előtt (1977)
* Isten veletek, barátaim (1987)
* A Brooklyni testvér (1994)
* Showbálvány (2000)
* Az aranyember (2005)
* Magyar elsők (2005-2006)
* Arcok a homályból (2008)
* Tréfa (2009)
* Magyar világkarrierek (2010)

### Antzezlanak

* Vasvirág (1958)
* Kálvária (1960)
* Esős vasárnap (1962)
* Hogy állunk, fiatalember? (1963)
* Párbeszéd (1963)
* Nem szoktam hazudni (1966)
* Büdösvíz (1966)
* Fiúk a térről (1967)
* Bohóc a falon (1967)
* Szeressétek Odor Emiliát! (1968)
* Szemüvegesek (1969)
* Pokolrév (1969)
* Sárika, drágám (1971)
* Kapaszkodj a fellegekbe! (1971)
* Madárkák (1971)
* Nyulak a ruhatárban (1972)
* A vőlegény nyolckor érkezik (1972)
* A törökfejes kopja (1973)
* Egy kis hely a nap alatt (1973)
* Csínom Palkó (1973)
* A dunai hajós (1974)
* Autó (1974)
* Déryné, hol van? (1975)
* Herkulesfürdői emlék (1976)
* Szépek és bolondok (1976)
* A csillagszemű (1977)
* Apám néhány boldog éve (1977)
* Teketória (1977)
* Szabadíts meg a gonosztól (1979)
* Bizalom (1980)
* Hogyan felejtsük el életünk legnagyobb szerelmét…? (1980)
* Ripacsok (1981)
* Szerencsés Dániel (1983)
* Felhőjáték (1983)
* A csoda vége (1983)
* Viadukt (1983)
* Valaki figyel (1985)
* Uramisten (1985)
* Idő van (1986)
* Szamárköhögés (1987)
* Tutajosok (1989)
* A hecc (1989)
* Meteo (1990)
* Melodráma (1991)
* Zsötem (1992)
* Európa kemping (1992)
* A Skorpió megeszi az ikreket reggelire (1992)
* Hoppá (1993)
* A részleg (1995)
* Haggyállógva, Vászka (1996)
* Franciska vasárnapjai (1997)
* Közel a szerelemhez (1999)
* Elveszett család (2001)
* Az igazi Mikulás (2005)

### Liburuak

* Mallarmé macskái (2002)
* Apák mozija (2006)

## Sariak

* 1982: Béla Balázs saria
* 2003: Bikaintasun Saria

## Erreferentziak

* ↑ (Hungarieraz) Horeczky, Krisztina. «Bíró Zsuzsa dramaturg életműdíjas» Filmkultúra (Noiz kontsultatua: 2023-10-30).
* 1 2 3 4 5 6 (Hungarieraz) «Meghalt Bíró Zsuzsa dramaturg, forgatókönyvíró, esszéíró» Film.hu 2023-10-24 (Noiz kontsultatua: 2023-10-30).
* 1 2 (Hungarieraz) «Meghalt Bíró Zsuzsa dramaturg, forgatókönyvíró, esszéíró» Színház Online 2023-10-24 (Noiz kontsultatua: 2023-10-30).

## Kanpo estekak

* Datuak: Q854819
# Ztah

Ztah 2009ko abenduan Donibane-Ziburuko Gaztetxean sortutako hardcore musika taldea da.

## Historia

2009an Donibane Ziburuko Gaztetxean sortu zen Ztah taldea. Hastapen batean, Oier (hats, stakipop), Jon (hats, stakipop) eta Pilo (Glokom) kideen artean hasi zen proiektua. 2010 urte erditsuan, Iñaki (Dementzia, e-volv...) taldean sartu zen kantari gisa. 2011 urtean maketa bat grabatu eta Euskal Presoen aldeko konpilazioan parte hartu zuen. 2011ean atera zuen lehen diska eta bigarrena 2016koa du.

## Diskografia

* Ztah (2011, autoekoizpena)
* Iñorabidea (2016, autoekoizpena)

## Kanpo estekak

* Datuak: Q31188075